Diari Oficial de la Generalitat Valenciana


Sumari del DOGV 1269, del 22-03-1990 (1990/816893)

ORDRE d'11 de gener de 1990, de la Conselleria de Cultura, Educació i Ciència, per la qual es convoquen beques per a esportistes d'élite de la Comunitat Valenciana.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/01/11/(2)/dof/vci/html**

### Dades del document

Número de DOGV
:   1269

Data del DOGV
:   22-03-1990

Secció del DOGV
:   DISPOSICIONS GENERALS

Número del document
:   1990/816893


Data del document
:   11-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre d'11 de gener de 1990, de la Conselleria de Cultura, Educació i Ciència, per la qual es convoquen beques per a esportistes d'élite de la Comunitat Valenciana.  
Per aconseguir el desenvolupament i perfeccionament de l?Esport d'Elite de la Comunitat Valenciana, la qual cosa constitueix un dels objectius de la política esportiva de la Generalitat Valenciana, la Conselleria de Cultura, Educació y Ciència ha concedit en els anys anteriors una sèrie de beques i ajudes per als/a les esportistes d'aquest nivell.  
Essent necessari continuar la promoció d'aquesta àrea esportiva la qual permetrà i afavorirà el perfeccionament en el rendiment dels/de les esportistes d'alta competició, la Conselleria de Cultura, Educació i Ciència, en coordinació amb les Excel·lentíssimes Diputacions Provincials d'Alacant, Castelló i València ha establert aquest règim d'ajudes les quals s'ajusten als criteris de concurrència, publicitat i objectivitat per tal de concedir-les.  
Per tot això i segons el que disposa l?Ordre de 19 de desembre de 1989 de la Conselleria de Cultura, Educació y Ciència per la qual s'aprova el Pla d'Actuacions coordinades amb les Diputacions Provincials de la Comunitat Valenciana en matèria de Cultura i Educació per a l?exercici de 1990 i en el Decret 194/1989 de 22 de desembre del Consell de la Generalitat Valenciana pel qual es prorroguen els Pressuposts de la Generalitat Valenciana per a l?exercici 1990,  
ORDENE:  
Article 1  
La Conselleria de Cultura, Educació i Ciència, en col·laboració amb les Diputacions Provincials, a proposta de la Dirección General d'Esports i dins els límits pressupostaris aprovats a tal efecte per a 1990 concedirà beques d'ajuda als/a les esportistes d'élite de la Comunitat Valenciana.  
Article 2  
Les beques seran satisfectes amb càrree al capítol IV de la Secció 09, Servei 10 i programa 457 línea 403/000/90 dels Pressupostos de la Generalitat Valenciana per a 1990 i aquelles que consignen les respectives Diputacions en els seus pressuposts.  
Article 3  
Les beques objecte d'aquesta convocatòria tindran com a finalitat recolzar la pràctica esportiva i facilitar la millora del rendiment dels/de les esportistes d'élite de la Comunitat Valenciana, tant amb la finalitat de la participació d'aquests en esdeveniments esportius, com per al perfeccionament tècnic per aconseguir una major desenvolupament en la seua especialitat esportiva.  
Article 4  
La dotació d'aquestes beques serà de fins a 400.000 PTA, com a màxim i comprendrà la temporada esportiva 1989/90.  
Article 5  
Podran sol·licitar aquestes beques els/les esportistes d'élite amb condició de valencians, segons el que disposa l?Estatut d'Autonomia de la Comunitat Valenciana i es troben vinculats a Entitats Esportives radicades en aquesta, estant en actiu i en possessió de llicència federativa de la modalitat corresponent d'una Federació esportiva valenciana.  
A tal efecte tindran la consideració d'esportistes d'élite:  
1) Els/les esportistes que formen part de les diferents seleccions nacionals o autonòmiques de qualsevol esport i en 'les diferents categories d'aquest.  
2) Els/les esportistes que detenten cap rècord nacional o autonòmic.  
3) Qualssevol altres esportistes que a proposta de la Federació respectiva i en funció de la seua trajectòria esportiva puguen considerar-se com a tals, tenint en compte la incidència de la modalitat esportiva en el conjunt de la Comunitat Valenciana.  
Article 6  
La Conselleria de Cultura, Educació i Ciència es reserva la concessió de les beques als esportistes de nivell internacional i nacional, i en casos determinats autonòmics, en coordinació amb les Diputacions Provincials les quals atendran les sol·licituds de la resta dels nivells i esportistes destacats en l?àmbit provincial i/o promeses.  
Article 7  
Destinació de les beques:  
- Millora tècnica o física de l?esportista.  
- Despeses de participació en esdeveniments esportius, els quals no siguen finançats totalment per cap institució pública o privada.  
- Compra de material tècnic per a la competició.  
Article 8  
Les sol·licituds de beca es realitzaran a través d'instancia dirigida al Conseller de Cultura, Educació i Ciència o a l?Excm. Sr. President de la Diputació que pertoque, segons, el que prevell l'article 6 d'aquesta Ordre.  
La instància, el model de la qual figura com a annex d'aquesta Ordre, haurà de contemplar la participació i resultats de l'/ de la esportista en la temporada 1988/89, visats pel Club i la Federació Esportiva a la qual pertany, qui acreditarà que aquell està en possessió de la llicència corresponent i que es troba en actiu.  
La sol·licitud anirà acompangada de la documentació següent:  
a) Fotocòpia de la llicència federativa en vigor i del DNI del sol·licitant o persona qui el represente.  
b) Historial esportiu dels anys anteriors siguat per sol·licitant.  
c) Informe detallat de la Federació a la qual pertany.  
d) Memòria d'activitats de la temporada actual.  
Article 9  
El termini de presentació de sol·licituds serà de trenta dies comptadors des de l?entrada en vigor d'aquesta Ordre.  
Les sol·licituds podràn presentar-se en els Serveis Territorials de Cultura i Educació o en les Diputacions d'Alacant, Castelló o València; en el Registre General de la Consellería de Cultura, Educació i Ciència Av. Campanar, 32 València, i per qualsevol dels procediments establerts en l'article 66 de la Llei de Procediment Administratiu.  
La relació de sol·licituds presentades s'exposarà públicament als taulers d'anuncis de la Conselleria de Cultura, Educació i Ciència, les Direccions Territorials d'aquesta i les Diputacions Provincials d'Alacant, Castelló i València, toto assenyalant les possibles deficiències de documentació a reparar per l'interessat en el termini de quinze dies, advertint-los que, en cas contrari, s'arxivarà aquella sense cap més tràmit.  
Article 10  
1) Es crea una Comissió d'avaluació per a l?estudi i valoració de les instàncies presentades.  
2) La Comissió d'avaluació serà composta pels membres següents:  
President: Il·lm. Sr. Director General d'Esports o persona en qui delegue.  
Vice-presidents: els Diputats de l?àrea de Cultura i Esports de les Diputacions Provincials d'Alacant, Castelló i València o persones en qui deleguen.  
Secretari/a: un funcionari del Servei de Federacions i Associacions Esportives.  
Vocals: Sres. Directors Territorials de Cultura i Educació d'Alacant, Castelló i València, o funcionaris en qui deleguen.  
3) En acaber el termini de presentació de sol·licituds, la Direcció General d'Esports convocarà a la Comissió d'avaluació per tal de procedir a l'estudi i valoració de les sol·licituds.  
4) La Comissió tindrà en compte tots els mèrits justificats pels esportistes sol·licitants i referits a la temporada 1988/89, elevant les propostes a l'Hble. Sr. Conseller de Cultura, Educació i Ciència o als respectius Excms. Srs. Presidents de les Diputacions Provincials, segons el que preveu l'article 6 ja esmentat, els quals les resoldran.  
5) Podrà ser motiu de desestimació o minoració de la beca, la contància de disposar de suficients subvencions, ajudes o altres mitjans de finançament, per part del sol·licitant, per al desenvolupament de la seua activitat esportiva.  
6) Resolta la concessió es procedirà a l'abonament d'aquesta, de la manera establesta a través de transferència bancària, per la qual cosa s'haurà d'aportar les dades del compte bancari que per aquest efecte haurà de ser obert a nom de l'/la esportista i presentar en el termini de 30 dies, a partir de la comunicació, un pressupost de despeses de la temporada, a les quals es destinarà l?import de la beca.  
Article 11  
Quan la beca es concedesca a un esportista menor d'edat, l?import d'aquesta es farà efectiu al qui acredite la representació legal del menor, el qual serà responsable de l'adequada destinació de la beca.  
Article 12  
Els esportistes qui resulten beneficiaris de les beques romandran obligats a tornar l?import d'aquesta si per qualsevol circumstància la despesa no es produeix o si hi ha cap modificació substancial en les finalitats que preveu a aquesta Ordre i també quan es perceba qualsevol altra subvenció, ajuda o beca la qual cobresca totalment l?import de les despeses.  
Article 13  
La Conselleria de Cultura, Educació i Ciència, es reserva el dret de realitzar un seguiment de les activitats subvencionades amb aquestes beques, podent exigir una explicació detallada de les despeses produïdes fins i tot amb prova documental fins un any després d'acabar les activitats, també podrà suspendre qualsevol beca concedida quan al seu judici hi haja per part de l?esportista beneficiari incompliment de los obligacions contretes.  
DISPOSICIONS FINALS  
Primera  
Per tal de possibilitar l'adequat desenvolupament i execució del que diposa aquesta Ordre, es faculta el Director General d'Esports per dictar les Resolucions que calga per a l'aplicació d'aquesta.  
Segona  
Aquesta Ordre entrarà en vigor el dia següent a quan es publique en el Diari Oficial de la Generalitat Valenciana.  
València, 11 de gener de 1990.  
El Conseller de Cultura, Educació i Ciència,   
ANTONIO ESCARRE ESTEVE  
Veure imatge


Còpia Permalink ELI